ເຊື້ອ​ໄວຣັສອີ​​ໂບລາ ​ໄດ້​ເອົາ​ຊີວິດ ​​ທ່ານໝໍ​ຄົນທີສີ່ ຢູ່​ຊີ​ແອຣາ ​ລີ​ອອນ (ສະໄລດ໌/ວີດີໂອ)
ໄລບີ​ເຣຍ ​ ຊີ​ແອຣາ ​ລີ​ອອນ ​ແລະ​ກີ​ນີ ​ແມ່ນ​ໄດ້ຖືກກະທົບ​ຢ່າງ​ໜັກ ​ໂດຍ​ການລະບາດ​ຂອງ​ອີ​ໂບລາ​ ຢູ່​ອາ​ຟຣິກາ​ຕາ​ເວັນ​ຕົກ ຊຶ່ງ​ໄດ້​​ເອົາ​ຊີວິດ​ໄປ ຫຼາຍກວ່າ 2,400 ຄົນ​ແລ້ວ.
ເຊື້ອໄວຣັສອີໂບລາ ໄດ້ເອົາຊີວິດຂອງທ່ານໝໍຄົນທີສີ່ ຢູ່ໃນ Sierra Leone ຜູ້ທີ່ໄດ້ອຸທິດຕົນໃນການຕໍ່ສູ້ກັບພະຍາດ ຕິດແປດດັ່ງກ່າວ ທ່ານໝໍຍິງ ດຣ Olivette Buck ເປັນຫົວໜ້າໂຮງໝໍ Lumley ຢູ່ ນະຄອນຫລວງ Freetown ຂອງຊີແອຣາ ລີອອນ ໄດ້ເສຍ ຊີວິດໄປ ໃນວັນອາທິດວານນີ້ ພຽງ 5 ມື້ຫຼັງຈາກທ່ານນາງໄດ້ຖືກ ກວດພົບວ່າຕິດເຊື້ອໂຣກນັ້ນ ທ່ານນາງຕົກຢູ່ໃນສະພາບທີ່ປ່ວຍ ໜັກເກີນກວ່າ ທີ່ຈະນຳສົ່ງໄປຮັກສາຢູ່ປະເທດເຢຍຣະມັນ ຫົວໜ້າເຈົ້າໜ້າທີ່ການແພດຂອງຊີແອຣາ ລີອອນ ທ່ານ Brima Kargbo ໄດ້ກ່າວຕໍ່ອົງການຂ່າວຝຣັ່ງວ່າ ກະຊວງສາທາລະນະສຸກ ແມ່ນມີຄວາມເສົ້າສະຫລົດໃຈຢ່າງເລິກເຊິງ ທີ່ໄດ້ສູນເສຍນັກຕໍ່ສູ້ກັບ ເຊື້ອອີໂບລາ ທີ່ອຸດທິດຕົນໄປອີກຄົນນຶ່ງ ຢູ່ໃນປະເທດເພື່ອນບ້ານ Liberia ນັ້ນ ປະທານາທິບໍດີ Ellen Johnson Sirleaf ໄດ້ປົດຕຳແໜ່ງ ເຈົ້າໜ້າທີ່ຂັ້ນສູງ 10 ທ່ານ ຜູ້ທີ່ໄດ້ຂັດຂືນຄຳສັ່ງໃຫ້ກັບຄືນມາປະເທດ ເພື່ອຊ່ວຍແກ້ໄຂ ບັນຫາການ ລະບາດຂອງອີໂບລາ ລັດຖະບານຖະແຫລ ງວ່າ ເຈົ້າໜ້າທີ່ທັງ 10 ຄົນນັ້ນ ໄດ້ ສະແດງໃຫ້ເຫັນເຖິງຄວາມບໍ່ຮູ້ສຶກບໍ່ຫວັ່ນໄຫວ ເຫັນໃຈ ນຳໂສກນາດຕະກຳຂອງ ປະເທດຊາດ ປະເທດ ໄລບີເຣຍ  ຊີແອຣາ ລີອອນ ແລະ ກີນີ ແມ່ນໄດ້ຖືກ ກະທົບຢ່າງໜັກ ໂດຍການລະບາດຂອງອີໂບລາ ຢູ່ອາຟຣິກາ ຕາເວັນຕົກ ຊຶ່ງໄດ້ເອົາຊີວິດໄປ ຫຼາຍກວ່າ 2,400 ຄົນແລ້ວ